APSTIPRINĀTI

ar Tukuma novada Domes 29.06.2016.

lēmumu (prot.Nr.9, 6.§.)

**SAISTOŠIE NOTEIKUMI**

Tukumā

2016.gada 29.jūnijā **Nr.18**

(prot.Nr.9, 6.§.)

**Par pašvaldības palīdzību ēku**

**fasāžu atjaunošanai**

Izdoti saskaņā ar likuma "Par kultūras pieminekļu aizsardzību" 24.panta otro daļu un likuma “Par pašvaldībām” 43.panta trešo daļu

**I. Vispārīgie jautājumi**

1. Saistošo noteikumu mērķis ir nodrošināt Tukuma pilsētas vēsturiskā centra un Tukuma novada vēsturiskās apbūves saglabāšanu, veicinot arhitektoniski kvalitatīvas vides saglabāšanu, sabiedrības interesēs nodrošinot vēsturisko ēku izmantošanu, un pilsētvides sakārtošanu.

2. Saistošie noteikumi (turpmāk – Noteikumi) nosaka kārtību, kādā ēkas īpašnieks, viņu pilnvarnieks vai apsaimniekotājs var saņemt Tukuma novada Domes (turpmāk – pašvaldība) līdzfinansējumu fasāžu atjaunošanai šādām ēkām:

2.1. kura atrodas Tukuma pilsētas vēsturiskajā centrā vai tā aizsardzības zonā;

2.2. kura atrodas Tukuma pilsētā pie maģistrālās ielas sarkanās līnijas;

2.3. kura atrodas Tukuma novada administratīvajā teritorijā un ir valsts nozīmes kultūras piemineklis;

2.4. kura atrodas Tukuma novada administratīvajā teritorijā valsts nozīmes kultūras pieminekļa aizsardzības zonā un ir pieejama sabiedrības apskatei;

2.5. kurā atrodas valsts nozīmes mākslas vai vēstures piemineklis;

2.6. kura atrodas Tukuma novada administratīvajā teritorijā un ir vietējas nozīmes arhitektūras piemineklis.

3. Pašvaldība līdzfinansējumu piešķir kārtējam kalendārajam gadam pašvaldības budžetā šim mērķim paredzēto finanšu līdzekļu ietvaros.

**II. Līdzfinansējuma apmērs un darbi, kuri tiek līdzfinansēti**

4. Pašvaldības līdzfinansējums ir ne vairāk kā 50% no fasādes atjaunošanas darbu kopējām izmaksām, nepārsniedzot 5000,00 *euro* (pieci tūkstoši *euro*) vienai ēkai.

5. Pašvaldība līdzfinansējumu piešķir šādiem fasādes atjaunošanas darbiem:

5.1. ēkas fasādes, apdares vai krāsojuma atjaunošanai, ieskaitot fasādes sagatavošanas darbus;

5.2. logu, durvju un citu ēkas fasādes dekoratīvo koka, metāla u.c. detaļu atjaunošanai, restaurācijai, nomaiņai;

5.3. jumta seguma atjaunošanai, nomaiņai;

5.4. dūmeņu atjaunošanai;

5.5. lietus ūdens novadīšanas sistēmas (notekrenes, notekcaurules, to aizsargrežģu u.tml.) izbūvei, pārbūvei vai atjaunošanai;

5.6. ieejas mezgla – lieveņa pārbūvei vai atjaunošanai, uzbrauktuves, platformas (vides pieejamības nodrošināšanai) izbūvei, pārbūvei vai atjaunošanai;

5.7. karoga turētāja, mājas numurzīmes atjaunošanai vai nomaiņai;

5.8. fasādes apgaismojuma izbūvei, pārbūvei vai atjaunošanai;

5.9. vārtu, kas izvietoti līdz ar ēkas fasādi un veido fasādes koptēlu, izbūvei, pārbūvei vai atjaunošanai;

5.10. citiem fasādes atjaunošanas darbiem, kas nav uzskaitīti šai punktā, bet bez tiem nav iespējams realizēt ēkas fasādes atjaunošanu;

5.11. būvuzraudzības veikšanai.

6. Pašvaldība nepiešķir līdzfinansējumu Noteikumu 5.punktā minēto fasādes atjaunošanas darbu projektēšanai.

7. Pašvaldība pēc ikgadējā budžeta apstiprināšanas publicē paziņojumu par iespēju pieteikties pašvaldības līdzfinansējuma saņemšanai ēkas fasādes atjaunošanai, norādot pieteikumu Paziņojumu publicē bezmaksas informatīvajā izdevumā „Tukuma Laiks” un pašvaldības tīmekļa vietnē [www.tukums.lv](http://www.tukums.lv). Ja paziņojumā noteiktajā termiņā nepiesakās neviens ēkas fasādes atjaunotājs, pašvaldība paziņojumu publicē atkārtoti.

**III. P****rasības līdzfinansējuma saņēmējam**

8. Pašvaldība līdzfinansējumu piešķir ēkas īpašniekam, viņa pilnvarniekam vai apsaimniekotājam ar nosacījumu, ka tam nav parāda par ēkas apsaimniekošanu, pamatpakalpojumiem vai nekustamā īpašuma nodokli.

9. Pašvaldība līdzfinansējumu daudzdzīvokļu ēkas vai kopīpašumā esošas ēkas fasādes atjaunošanai piešķir, ja ēkas dzīvokļu īpašnieku kopība normatīvajos aktos noteiktajā kārtībā ir pieņēmusi lēmumu par ēkas fasādes atjaunošanu. Pieteikumu iesniedzēju vārdā paraksta un pašvaldībai iesniedz kopīpašnieku vai ēkas dzīvokļu īpašnieku kopības pilnvarotā persona.

10. Pašvaldības līdzfinansējuma saņēmējs ir atbildīgs par piešķirto līdzekļu izlietojumu saskaņā ar pašvaldību noslēgto līgumu (3.pielikums).

**IV. Pieteikuma iesniegšanas kārtība un iesniedzamie dokumenti**

11. Lai pieteiktos pašvaldības līdzfinansējuma saņemšanai, iesniedzējs ne vēlāk kā līdz paziņojumā par pieteikuma iesniegšanu norādītajam beigu termiņam pašvaldībā iesniedz:

11.1. pieteikumu (1.pielikums);

11.2. pilnvaru, ja pieteikumu iesniedzēja vārdā iesniedz ēkas īpašnieka pilnvarota persona;

11.3. daudzdzīvokļu dzīvojamās mājas dzīvokļu īpašnieku kopības lēmuma (protokola) kopiju (uzrādot oriģinālu), kurā:

11.3.1. atbilstoši normatīvajiem aktiem pieņemts lēmums par ēkas fasādes atjaunošanu;

11.3.2. norādīti fasādes atjaunošanas darbi atbilstoši Noteikumu 5.punkta nosacījumiem un to kopējās izmaksas atbilstoši pieteikumam pievienotajai plānoto izmaksu tāmei, kā arī norādīts vēlamais pašvaldības līdzfinansējuma apmērs procentos;

11.3.3. dots pilnvarojums daudzdzīvokļu dzīvojamās mājas pārvaldniekam slēgt līgumu un veikt visas nepieciešamās darbības, tai skaitā izdarīt maksājumus, iesniedzēju pieteikumā norādīto fasādes atjaunošanas darbu izpildei;

11.4. ēkas kopskata, detaļu foto fiksācijas uz pieteikuma iesniegšanas brīdi;

11.5. izmaksu tāmi, kas sagatavota atbilstoši 2.pielikumam (veidlapas pašvaldība publicē interneta tīmekļa vietnē [www.tukums.lv](http://www.tukums.lv) vienlaicīgi ar paziņojumu par pieteikumu iesniegšanu). Plānotajai izmaksu tāmei (Excel formātā) jābūt pievienotai iesniegumam arī elektroniskā datu nesējā.

11.6. Vienlaicīgi ar pieteikumu var iesniegt Būvvaldē akceptētu fasādes atjaunošanas apliecinājumu karti vai paskaidrojuma rakstu vai Būvvaldē akceptēto būvprojekta un būvatļaujas kopiju (turpmāk -Būvniecības ieceres dokumenti).

12. Pieteikumu iesniedz pašvaldībā (Talsu ielā 4, Tukumā, LV-3101). Ja pieteikumu iesniedz personīgi, par tā iesniegšanas laiku uzskatāms reģistrētais datums un laiks.

**V. Pieteikumu vērtēšana**

13. Pieteikumu par līdzfinansējuma piešķiršanu izvērtē šim nolūkam ar pašvaldības izpilddirektora rīkojumu izveidota Fasāžu atjaunošanas izvērtēšanas komisija (turpmāk – Komisija) ne mazāk kā piecu locekļu sastāvā. Komisijas darbā var pieaicināt attiecīgās jomas ekspertus.

14. Komisijas sēdes tiek protokolētas. Protokolu paraksta visi sēdē piedalījušies Komisijas locekļi.

15. Ja Komisija pieteikumā konstatē nepilnības, tai ir tiesības pieprasīt iesniedzējam 10 (desmit) darba dienu laikā iesniegt precizējumus vai paskaidrojumus par pieteikumā iesniegtajiem dokumentiem.

16. Komisija noraida pieteikumu, ja konstatē, ka tas neatbilst Noteikumos noteiktajām prasībām vai Noteikumu 15.punktā minētajā termiņā nav novērstas pieteikuma nepilnības.

17. Noteikumiem atbilstošie pieteikumi pretendē uz pašvaldības līdzfinansējuma saņemšanu šādā prioritārā secībā:

17.1. ēka ir valsts vai vietējās nozīmes arhitektūras piemineklis, vai tajā atrodas valsts nozīmes vēstures vai mākslas piemineklis;

17.2. ēka atrodas Tukuma pilsētas vēsturiskajā centrā pie ielas sarkanās līnijas;

17.3. ēka atrodas Tukuma pilsētas vēsturiskā centra aizsardzības zonā pie ielas sarkanās līnijas;

17.4. ēka atrodas Tukuma pilsētas vēsturiskajā centrā neatkarīgi no tās izvietojuma zemesgabalā;

17.5. ēka atrodas Tukuma pilsētas vēsturiskā centra aizsardzības zonā neatkarīgi no tās izvietojuma zemesgabalā;

17.6. ēka atrodas pie Tukuma pilsētas maģistrālās ielas sarkanās līnijas;

17.7. ēka atrodas Tukuma novada administratīvajā teritorijā valsts nozīmes arhitektūras pieminekļa aizsardzības zonā un ir pieejama sabiedrības apskatei.

18. Ja pieprasītais kopējais pašvaldības līdzfinansējuma apmērs pārsniedz attiecīgajā kalendārajā gadā pašvaldības budžetā šim mērķim paredzētos finanšu līdzekļus, tad pieteikumi, ņemot vērā to prioritāti atbilstoši 17.punktā norādītajai secībai, pretendē uz pašvaldības līdzfinansējuma saņemšanu pēc šādiem kritērijiem:

18.1. pieteikumā pieprasītais vismazākais pašvaldības līdzfinansējuma apjoms procentuālā izteiksmē;

18.2. agrāk iesniegtais pieteikums, ja vairākos pieteikumos pieprasīts vienāds pašvaldības līdzfinansējuma apmērs procentuālā izteiksmē.

19. Ja Komisija pieņem pozitīvu lēmumu par pašvaldības līdzfinansējuma piešķiršanu ēkas fasādes atjaunošanai, tā nosūta pieteikuma iesniedzējam lēmuma norakstu un uzaicina pieteikuma iesniedzēju 10 (desmit) darba dienu laikā no lēmuma saņemšanas dienas noslēgt līgumu ar pašvaldību par līdzfinansējuma piešķiršanu un izlietošanu.

20. Komisija atceļ lēmumu par pašvaldības līdzfinansējuma piešķiršanu ēkas fasādes atjaunošanai un izvēlas nākamo pieteikuma iesniedzēju pašvaldības līdzfinansējuma piešķiršanai, ja:

20.1. iesniedzējs rakstveidā atsakās no pieteikuma realizācijas;

20.2. iesniedzējs Noteikumu 19.punktā noteiktajā termiņā nenoslēdz līgumu ar pašvaldību par līdzfinansējuma piešķiršanu un izlietošanu.

21. Komisijas lēmumus var apstrīdēt pašvaldībā Administratīvā procesa likumā noteiktā kārtībā un termiņos.

**VI. Fasādes atjaunošanas darbu veikšana un pašvaldības līdzfinansējuma saņemšana**

22. Tukuma novada būvvaldē akceptētus Būvniecības ieceres dokumentus var iesniegt Komisijai vienlaicīgi ar pieteikumu, bet ne vēlāk kā 3 (trīs) mēnešu laikā no līguma ar pašvaldību par līdzfinansējuma piešķiršanu un izlietošanu noslēgšanas dienas.

23. Pieteikuma iesniedzējam pēc plānoto ēkas fasādes atjaunošanas darbu pabeigšanas, bet ne vēlāk kā līdz kārtējā gada 15.novembrim*,* jāiesniedz pašvaldībā šādi dokumenti:

23.1. pieteikuma iesniedzēja un būvdarbu veicēja abpusēji parakstīts darbu pieņemšanas - nodošanas akts;

23.2. pieteikuma iesniedzēja, kas ir juridiska persona, rēķins par pašvaldības piešķirtā līdzfinansējuma pārskaitīšanu.

24. Pašvaldība pašvaldības līdzfinansējumu ieskaita pieteikuma iesniedzēja bankas kontā pēc Noteikumu 23.punktā noteikto dokumentu saņemšanas.

25. Gadījumā, ja publiskā iepirkuma procedūras vai tirgus izpētes rezultātā faktiskās ēkas fasādes atjaunošanas darbu izmaksas ir augstākas par plānoto izmaksu tāmē norādītajām, pašvaldības līdzfinansējuma apjoms netiek palielināts.

26. Gadījumā, ja publiskā iepirkuma procedūras vai tirgus izpētes rezultātā faktiskās ēkas fasādes atjaunošanas darbu izmaksas ir zemākas par plānoto izmaksu tāmē norādītajām, pašvaldības līdzfinansējuma apjoms tiek samazināts atbilstoši pieteikumā pieprasītajam pašvaldības līdzfinansējumam procentuālā izteiksmē. Komisija veic pašvaldības līdzfinansējuma pārrēķinu.

**VII. Noslēguma jautājumi**

27. Vēsturisko ēku atjaunošanai jāņem vērā vadlīnijas Tukuma novada vēsturisko ēku fasāžu, jumtu un arhitektonisko detaļu saglabāšanai un atjaunošanai (4.pielikums).

28. Noteikumi piemērojami tiktāl, ciktāl tie nav pretrunā ar Tukuma novada Domes 2010.gada 25.novembra saistošajiem noteikumiem Nr.43 „Par pašvaldības palīdzību vēsturisku būvgaldniecības izstrādājumu restaurācijai Tukuma novadā”.

Domes priekšsēdētājs Ē.Lukmans

1.pielikums

Tukuma novada Domes 29.06.2016.

saistošajiem noteikumiem Nr.18

**PIETEIKUMS pašvaldības līdzfinansējuma saņemšanai ēkas fasādes atjaunošanai**

|  |  |
| --- | --- |
| **Informācija par ēku un iesniedzēju** | |
| Pieteikumu iesniedz ēkas  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** Tukumā, LV-\_\_\_\_\_\_\_\_\_, īpašnieks, pilnvarotā persona,  (adrese) apsaimniekotājs (vajadzīgo pasvītrot). | |
| **Ēkas kadastra apzīmējums** |  |
| **Plānotie Atjaunošanas darbi saskaņā ar noteikumu 5.punktu**  *(Atbilstošo atzīmēt ar “****X****”)* | 5.1. ēkas fasādes, apdares vai krāsojuma atjaunošanai;  5.2. logu, durvju un citu ēkas fasādes dekoratīvo koka, metāla u.c. detaļu  atjaunošanai, restaurācijai, nomaiņai;  5.3. jumta seguma atjaunošanai, nomaiņai;  5.4. dūmeņu atjaunošanai;  5.5. lietus ūdens novadīšanas sistēmas (notekrenes, notekcaurules, to  aizsargrežģu u.tml.) izbūvei, pārbūvei vai atjaunošanai  5.6. ieejas mezgla- lieveņa pārbūvei vai atjaunošanai, uzbrauktuves,  platformas (vides pieejamības nodrošināšanai) izbūvei, pārbūvei vai  atjaunošanai  5.7. karoga turētāja, mājas numurzīmes atjaunošanai vai nomaiņai;  5.8. fasādes apgaismojuma izbūvei, pārbūvei vai atjaunošanai;  5.9. vārtu, kas izvietoti līdz ar ēkas fasādi un veido fasādes koptēlu,  izbūvei, pārbūvei vai atjaunošanai;  5.10. citiem atjaunošanas darbiem, kas šo noteikumu 6.punktā nav  uzskaitīti, bet bez tiem nav iespējams realizēt ēkas fasādes atjaunošanu;  5.11. būvuzraudzības veikšanai |
| **Ēkas galvenais lietošanas veids** *(Atbilstošo atzīmēt ar “****X****”)* | dzīvojamā ēka  publiska ēka  dzīvojamā ēka ar publiskām telpām  publiska ēka ar dzīvojamām telpām |
| **Ēkas atrašanās vieta saskaņā ar noteikumu 17.punktu**  *(Atbilstošo atzīmēt ar “****X****”)* | 17.1. ēka ir valsts vai vietējās nozīmes arhitektūras piemineklis, vai tajā  atrodas valsts nozīmes vēstures vai mākslas piemineklis;  17.2. ēka atrodas Tukuma pilsētas vēsturiskajā centrā pie ielas sarkanās līnijas;  17.3. ēka atrodas Tukuma pilsētas vēsturiskā centra aizsardzības zonā pie ielas  sarkanās līnijas;  17.4. ēka atrodas Tukuma pilsētas vēsturiskajā centrā neatkarīgi no tās  izvietojuma zemesgabalā;  17.5. ēka atrodas Tukuma pilsētas vēsturiskā centra aizsardzības zonā  neatkarīgi no tās izvietojuma zemesgabalā;  17.6. ēka atrodas pie Tukuma pilsētas maģistrālās ielas sarkanās līnijas;  17.7. ēka atrodas Tukuma novada administratīvajā teritorijā valsts nozīmes  arhitektūras pieminekļa aizsardzības zonā un ir pieejama sabiedrības apskatei. |

|  |  |
| --- | --- |
| **Informācija par iesniedzēju, tā pilnvaroto personu vai apsaimniekotāju** | |
| **Iesniedzējs, tā pilnvarotā persona vai apsaimniekotājs: vārds, uzvārds**  (*fiziskai personai*) **vai nosaukums**  (*juridiskai personai*) |  |
| **Personas kods** (*fiziskai personai*) **vai**  **vienotais reģistrācijas numurs**  (*juridiskai personai*) |  |
| **Juridiskā adrese** (*juridiskai personai*)  **vai deklarētā dzīvesvieta** (*fiziskai*  *personai*) |  |
| **Korespondences adrese**: |  |
| **PVN maksātājs** (*norādīt "****jā****" vai "****nē****"*) |  |
| **Kontaktpersonas vārds, uzvārds,**  **telefona numurs, e-pasts**: |  |

|  |  |  |  |
| --- | --- | --- | --- |
| **Darbu izmaksas un tā ieviešana** | | | |
| **Plānotais īstenošanas**  **laiks** *(norādīt pilnos*  *mēnešos):* |  | | |
| **Izmaksu aprēķins:** | **Iesniedzēja finansējums** (*norādīt summu euro*) | **Pašvaldības**  **līdzfinansējums** (*norādīt summu euro*) | **Kopā** (*norādīt summu euro*) |
| **Kopējās izmaksas ar**  **PVN:** |  |  |  |
| **Būvuzraudzības**  **veikšanas izmaksas:** |  |  |  |
| **Pašvaldības līdzfinansējuma apmērs procentos:** | | | |

|  |  |
| --- | --- |
| **Iesniedzamie dokumenti,** *(Atbilstošo atzīmēt ar “****X****”)* | **Lapu skaits** |
| Daudzdzīvokļu dzīvojamās mājas dzīvokļu īpašnieku kopības lēmuma  (protokola) kopija. |  |
| Pilnvaras kopija. |  |
| Atjaunošanas darbu būvvaldē akceptēta paskaidrojuma raksta vai  apliecinājuma kartes kopija vai būvprojekta un būvatļaujas kopija. |  |
| Ēkas kopskata, detaļu foto fiksācijas uz pieteikuma iesniegšanas brīdi. |  |
| Izmaksu tāme (saskaņā ar 2.pielikumu). |  |
| Citi dokumenti pēc iesniedzēja ieskatiem |  |

**Apliecinu, ka pozitīva lēmuma saņemšanas gadījumā no pašvaldības, ne vēlāk kā 3 mēnešu laikā tiks iesniegts:** *(Atzīmēt ar “****X****”, ja kopā ar pieteikumu netiek iesniegti būvniecības ieceres dokumenti)*

1. Tukuma novada būvvaldē un nepieciešamības gadījumā Valsts kultūras pieminekļu aizsardzības inspekcijas (turpmāk – VKPAI) apstiprināta būvniecības ieceres dokumentācija (atkarībā no ieceres - fasādes apliecinājuma karte, paskaidrojuma raksts, būvprojekts, būvatļauja).

2. Būvuzraudzības līgums, būvuzrauga saistību raksts, būvuzraudzības plāns atkarībā no būvniecības ieceres.

3. Paskaidrojuma raksts, fasādes apliecinājumu karte vai būvatļauja ar atzīmi par būvdarbu uzsākšanu, VKPAI atļauja.

**Projekta pieteikuma iesniegšanas datums 20\_\_.gada \_\_\_.\_\_\_\_\_\_\_\_**

**Projekta iesniedzējs:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Juridiskai personai – nosaukums un paraksttiesīgās personas amats, vārds un uzvārds, fiziskai personai – vārds, uzvārds)

Personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domes priekšsēdētājs Ē.Lukmans

2.pielikums   
Tukuma novada Domes 29.06.2016.

saistošajiem noteikumiem Nr.18

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Pasūtītāja būvniecības koptāme**  Būves nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Būves adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tāme sastādīta \_\_\_\_\_.gada \_\_\_. \_\_\_\_\_\_\_\_\_\_\_   |  |  |  | | --- | --- | --- | | Nr.  p.k. | Objekta nosaukums | Objekta izmaksas  *(euro)* | |  |  |  | |  |  |  | |  |  |  | |  | **Kopā** |  |  |  |  | | --- | --- | | Finanšu rezerves neparedzētiem darbiem |  | | PVN ( %) |  | | **Pavisam būvniecības izmaksas** |  | | Ar būvniecību saistītie pārējie izdevumi: |  | | būvuzraudzība |  | |  |  | |  |  | |  |  | | **Kopā** |  |   Sastādīja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts un tā atšifrējums, datums)  Pārbaudīja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts un tā atšifrējums, datums)  Sertifikāta Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Kopsavilkuma aprēķini par darbu vai konstruktīvo elementu veidiem**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (darba veids vai konstruktīvā elementa nosaukums)  Būves nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Būves adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pasūtījuma Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Par kopējo summu, *euro\_\_\_\_\_\_\_\_\_\_\_\_\_\_\_*  Kopējā darbietilpība, c/h\_\_\_\_\_\_\_\_\_\_\_\_\_\_\_  Tāme sastādīta \_\_\_\_\_.gada \_\_\_.\_\_\_\_\_\_\_\_\_\_\_\_   |  |  |  |  |  |  |  |  | | --- | --- | --- | --- | --- | --- | --- | --- | | Nr.  p.k. | Kods,  tāmes Nr. | Darba veids vai konstruktīvā elementa nosaukums | Tāmes izmaksas  *(euro)* | Tai skaitā | | | Darb-  Ietilpība  (c/h) | | Darba alga *(euro)* | Materiāli *(euro)* | Mehānismi  *(euro)* | |  |  |  |  |  |  |  |  | |  |  |  |  |  |  |  |  | |  |  |  |  |  |  |  |  | |  |  |  |  |  |  |  |  | | **Kopā** | | |  |  | | | | | **Virs izdevumi** ( \_\_\_\_\_%) | | |  | | *t.sk. darba aizsardzība* | | |  | | **Peļņa** ( \_\_\_\_\_%) | | |  | | **Darba devēja soc. nodoklis** (\_%) | | |  | | **Pavisam kopā** | | |  |     Sastādīja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Paraksts un tā atšifrējums, datums)  Pārbaudīja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Paraksts un tā atšifrējums, datums)  Sertifikāta Nr. \_\_\_\_\_\_\_\_\_\_\_\_\_\_\_\_\_\_\_\_\_\_ |

iel

2.3.pielikums

Tukuma novada Domes 29.06.2016. saistošajiem noteikumiem Nr.18

**Plānoto izmaksu tāme Nr.\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(darba veids vai konstruktīvā elementa nosaukums)

|  |  |
| --- | --- |
| Būves nosaukums, adrese: |  |

Tāme sastādīta \_\_\_\_\_. gada tirgus cenās. Tāmes izmaksas \_\_\_\_\_\_\_\_\_\_\_\_ *euro*

Tāme sastādīta: \_\_\_\_\_.gada \_\_\_\_.\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr. p.k. | Kods | Darba  nosaukums | | Mērvienība | | Daudzums | Vienības izmaksas | | | | | | | | Kopā uz visu apjomu | | | | |
| laika norma (c/h). | | darba samaksas likme (*euro* /h) | | darba alga (*euro*) | materiāli (*euro)* | mehānismi (*euro*) | Kopā (*euro*) | darbietilpība (c/h) | darba alga (*euro*) | materiāli (*euro*) | mehānismi (*euro*) | summa (*euro*) |
|  |  |  | |  | |  |  | |  | |  |  |  |  |  |  |  |  |  |
|  |  |  | |  | |  |  | |  | |  |  |  |  |  |  |  |  |  |
|  |  |  | |  | |  |  | |  | |  |  |  |  |  |  |  |  |  |
|  |  |  | |  | |  |  | |  | |  |  |  |  |  |  |  |  |  |
|  |  | Kopā | |  | |  |  | |  | |  |  |  |  |  |  |  |  |  |
|  |  | \_\_\_\_ % materiālu, būvgružu transporta izdevumi \* | | | | | | | | | | | | |  |  |  |  |  |
|  |  | Tiešās izmaksas kopā | | | | | | | | | | | | |  |  |  |  |  |
|  |  |  | | | | | | |  | |  |  |  |  |  |  |  |  |  |
|  |  |  |  | |  | | |  | |  |  |  |  |  |  |  | Kopā |  | |

Piezīme. \* demontāžas un grunts apmaiņas darbiem

Sastādīja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts un tā atšifrējums, datums)

Pārbaudīja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts un tā atšifrējums, datums)

Sertifikāta Nr.\_\_\_\_\_\_\_\_\_\_\_\_\_\_

Domes priekšsēdētājs Ē.Lukmans

3.pielikums

Tukuma novada Domes 29.06.2016.

saistošajiem noteikumiem Nr.18

**LĪGUMS**

**par ēkas fasādes atjaunošanu**

Tukumā, 20.....gada ......... Nr. .........

**Tukuma novada Dome**, reģ.Nr.90000050975, pašvaldības izpilddirektora ....................... personā (turpmāk – DOME) un **......................................,** reģ.Nr.......... vai personas kods ..............., ....................................... personā, (turpmāk – IZPILDĪTĀJS),

abi kopā turpmāk saukti „Puses”,

pamatojoties uz Tukuma novada Domes 29.06.2016. saistošajiem noteikumiem Nr.18 “Par pašvaldības palīdzību ēku fasāžu atjaunošanai” (prot. Nr.9, 6.§.), Fasāžu atjaunošanas izvērtēšanas komisijas (turpmāk – Komisija) .....gada ....... lēmumu (prot.Nr....,... §), noslēdz līgumu par ēkas fasādes atjaunošanu (turpmāk – Līgums):

1. IZPILDĪTĀJS veic un DOME apmaksā ēkas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ēkas adrese, kadastra apzīmējums)

fasādes atjaunošanas darbus saskaņā ar pieteikumu, izmaksu tāmi un Komisijas lēmumu.

2. Ēkas fasādes atjaunošanas darbi (turpmāk – Darbi) tiek **uzsākti ................................** un IZPILDĪTĀJS tos pabeidz ne vēlāk kā **līdz .......gada 15.novembrim.**

3. DOMES līdzfinansējums saskaņā ar Komisijas lēmumu ir **........................ *euro***(..................................) apmērā.

4. Pēc Darbu pabeigšanas tos novērtē Tukuma novada būvvalde (turpmāk – Būvvalde) un 5 (piecu) darba dienu laikā dod slēdzienu Komisijai.

5. Ja Darbi izpildīti pienācīgā kvalitātē un ievērojot to izpildes termiņu, pēc Darbu pieņemšanas-nodošanas akta iesniegšanas DOMEI Komisija 10 (desmit) darba dienu laikā pieņem lēmumu par piešķirtā līdzfinansējuma izmaksāšanu IZPILDĪTĀJAM.

6. DOMES līdzfinansējumu IZPILDĪTĀJAM izmaksā 10 (desmit) dienu laikā pēc Komisijas lēmuma par līdzfinansējuma izmaksāšanu pieņemšanas, pārskaitot uz IZPILDĪTĀJA kontu.

7. Ja Darbi nav izpildīti sākotnēji paredzētajā apjomā, tad saskaņā ar Būvvaldes atzinumu Līguma 3.punktā paredzētais līdzfinansējums tiek samazināts proporcionāli neizpildītajiem Darbiem, par ko Komisija pieņem attiecīgu lēmumu.

8. Ja Darbi saskaņā ar Būvvaldes lēmumu nav atzīti par izpildītiem nepieciešamā kvalitātē vai, ja nav ievēroti Darbu izpildes termiņi, piešķirtais līdzfinansējums IZPILDĪTĀJAM tiek samazināts par 10% no kopējās līdzfinansējuma summas.

9. DOME var vienpusēji lauzt Līgumu, ja IZPILDĪTĀJS nav izpildījis DOMES 2016.gada ......jūnija saistošo noteikumu Nr... “Par pašvaldības palīdzību ēku fasāžu atjaunošanai” vai Līguma nosacījumus, vai Būvvaldes norādījumus. Par Līguma vienpusēju laušanu DOME Paziņošanas likumā noteiktā kārtībā paziņo IZPILDĪTĀJAM 10 (desmit) darba dienas iepriekš.

10. Līgumu var izbeigt, Pusēm rakstveidā vienojoties.

11. Visi Līguma grozījumi ir noformējami rakstveidā un iegūst spēku ar brīdi, kad tos parakstījušas Puses.

12. Līgums sastādīts uz 2 lapām ar pielikumiem uz \_\_\_\_\_ lapām 2 (divos) eksemplāros, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

DOME IZPILDĪTĀJS

|  |  |
| --- | --- |
| Tukuma novada Dome,  Reģ.Nr.90000050975 | ............................................................................ |
| Talsu iela 4, Tukums, LV-3101 | ............................................................................ |
| ...................................................... | ........................................................................... |
| ...................................................... | Banka: ............................................................... |
|  | Konta Nr. ............................................................ |
|  |  |
| \_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ............... |

Domes priekšsēdētājs Ē.Lukmans

4.pielikums

Tukuma novada Domes 29.06.2016.

saistošajiem noteikumiem Nr.18

**VADLĪNIJAS VĒSTURISKO ĒKU**

**FASĀŽU, JUMTU UN ARHITEKTONISKO DETAĻU SAGLABĀŠANAI**

**UN ATJAUNOŠANAI**

**Ārsienas, fasādes**

1. Ēkas fasāžu krāsojuma atjaunošanas gadījumā ņemt vērā sekojošus apstākļus:

1.1. Ēkas būvniecības laiks (piederība konkrētam stilam);

1.2. Ēkas sākotnējā apšuvuma apdares tonis;

1.3. Oriģināldetaļu saglabāšana – dzegas, logi, durvis;

1.4. Ēkas sākotnējās apdares (savdabība) saglabāšana;

1.5. Ielas kopējā krāsu palete;

1.6. Ēkas novietojums pilsētvidē.

2. Pirms fasādes pārkrāsošanas ieteicama sākotnējās apdares fiksācija un nepieciešama krāsu pases izstrādāšana.

3. Apšuvuma dēļu erodējošais krāsojums tīrāms mehāniski, ar metāla birstēm vai augstspiediena ūdens sprauslu. Aizliegta krāsu slāņu noņemšana ar tehnisko fēnu.

4. Koka apšuvums krāsojams ar tradicionālo lineļļas sastāvu/krāsām (lineļļas beicēm), t.s. zviedru jeb miltu krāsām vai arī fasādes krāsām ar lineļļas piedevu.

5. Nav vēlama moderno – akrila krāsu pielietošana (tās ir neatgriezeniskas, nomāc šķiedru rakstu, ir slikta iesūkšanās spēja, neelpo).

6. Bojātos apdares dēļus nomainīt ar līdzīga platuma, biezuma un profilējuma dēļiem. Vēlams lietot materiālus ar līdzīgiem parametriem no demontētiem objektiem.

7. Aizliegta jebkāda plastikāta materiāla (apšuvums utt.) pielietošana.

8. Fasādes apmetuma labojumiem izmantot kaļķi saturošu javu vai analogu vēsturiskajai. Laboto virsmu faktūru maksimāli pieskaņot oriģinālajai apdarei.

9. Apmesto virsmu krāsošanai izmantot pēc tradicionālās vai mūsdienu tehnoloģijas izgatavotās kaļķu krāsas. Pieļaujama arī silikātkrāsu pielietošana 19.gs. II pusē – 20.gs. sākuma ēkām.

10. Aizliegts demontēt vai aizsegt oriģinālās apdares detaļas, kā arī izgatavot to vienkāršotas kopijas.

11. Aizliegts ēkas siltināt no ārpuses.

12. Izņēmuma gadījumos apdares detaļas jāpārvieto uz atjaunotā apšuvuma.

13. Aizliegta elektrības un sakaru vadu, kabeļu izvietošana uz ēku fasādēm, nepieciešama to iestrāde vai ieguldīšana zemē, vai ēkas iekšienē.

**Jumts un jumta izbūves**

14. Ēku jumta ieklājumam izmantojami:

māla dakstiņi, krāsots cinkotais skārds, nekrāsots cinkotais skārds.

15. Aizliegts jumta ieklājumam izmantot skārda loksnes ar dakstiņu un citu materiālu imitāciju. Pieļaujams tāds skārda segums, kas ir ar vēsturisku lokšņu veidu savienojuma imitāciju

16. Jumta metāla seguma krāsojumam izvēlēties toņus, kas tradicionāli veidoti no neorganiskiem pigmentiem – sarkans, brūns, atkarībā no konteksta un ēkas arhitektūras pieļaujams – zaļš, pelēks.

17. Sakaru antenas uz jumta novietot tā, lai pēc iespējas mazāk būtu redzamas no ielas.

18. Oriģinālos dūmeņus atļauts nojaukt tikai avārijas situācijā, pirms tam veicot to foto fiksāciju. Tie atjaunojami vēsturiskajā izskatā un materiālā.

**Durvis, vārti**

19. Durvju vērtņu nomaiņa – pārbūve pieļaujama, ja konstrukciju bojājums pārsniedz 40%.

20. Pirms oriģinālo durvju nomaiņas obligāta krāsojuma fiksācija.

21. Pārbūvētām durvīm, izņemot ozolkoka, nav vēlama lazējošu materiālu (antiseptiķu) pielietošana.

22. Pirms krāsošanas darbiem obligāta sākotnējās apdares fiksācija un krāsu pases izstrādāšana.

23. Ieejas durvju vērtnes krāsojamas ar tradicionālajām lineļļas krāsām (lineļļas beicēm) vai arī ar krāsām ar lineļļas piedevu.

24. Aizliegta akrila krāsu pielietošana jo tās ir neatgriezeniskas, nomāc šķiedru rakstu, ir slikta iesūkšanās spēja, saķere ar virsmu.

25. Vērtņu maiņas gadījuma ielas fasādē aizliegts pielietot plastikāta un metāla durvis.

26. Vārtus vēlams atjaunot vēsturiskā izskatā, izmantojot kokmateriālus, metāla izstrādājumus. Vārti ierīkojami tā, lai atvērtā veidā netraucētu gājēju kustību.

**Logi, skatlogi**

27. Loga vērtņu nomaiņa – pārbūve pieļaujama, ja bojājums pārsniedz 30%.

28. Nomainot-pārbūvējot logus, tos jāatjauno vēsturiskās formās vai atbilstošus ēkas fasādes kompozīcijai.

29. Atjaunojot vai pārbūvējot logus nepieciešama krāsu pases izstrāde.

30. Oriģinālā krāsojuma noņemšanas gadījumā veikt tā fiksāciju*.*

31. Galvenajā fasādē vai fasādē pret ielu vai publisku teritoriju aizliegti plastikāta un metāla logi.

32. Aizliegta skatloga stiklotās daļas izbūve līdz ielas līmenim, demontējot cokolu.

33. Aizliegta ēku logu aiļu palielināšana skatlogu vajadzībām.

**Papildus detaļas**

34. Aizliegtas plastikāta lietus ūdens notekcaurules.

35. Nomainot bojātās notekrenes un notekcaurules, vēlams uzstādīt oriģinālajiem elementiem atbilstoša rādiusa skārda notekrenes un caurules.

36. Lietus ūdeņu tekņu aizsargrežģi izgatavojami no metāla vai dēļiem, atbilstoši ēkas stilam vai izmantojot vecpilsētas apbūvē izmantotajiem analogiem.

37. Vēlams ēkām atjaunot koka slēģus, izmantojot vecpilsētas apbūvē sastopamos analogus vai pēc ikonogrāfiskā materiāla.

38. Ieeju lieveņu atjaunošanai jāizmanto klinkerķieģeļi, betona bruģakmeņi un dabīgie akmeņi, to rakstu saskaņojot ar ēkas arhitektūru, kas balstīti uz vēsturiskajiem analogiem.

Domes priekšsēdētājs Ē.Lukmans

Pielikums

Tukuma novada Domes 29.06.2016.

lēmumam (prot.Nr.9, 6.§.)

**Paskaidrojuma raksts saistošajien noteikumiem Nr.18 „Par pašvaldības** **palīdzību ēku fasāžu atjaunošanai“**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likuma „Par pašvaldībām” 43.panta trešā daļa nosaka, ka dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.  Likuma „Par kultūras pieminekļu aizsardzību” 24.panta otrā daļa nosaka, ka pašvaldībām to saistošajos noteikumos noteiktajā kārtībā ir tiesības no pašvaldības budžeta piešķirt līdzekļus to vietējas nozīmes kultūras pieminekļu konservācijai un restaurācijai, kuri īpašnieka (valdītāja) noteiktajā kārtībā ir pieejami sabiedrības apskatei. |
| 2. Īss projekta satura izklāsts | Saistošie noteikumi nosaka kārtību, kādā Tukuma novada pašvaldība piešķir līdzfinansējumu valsts nozīmes pilsētbūvniecības pieminekļa „Tukuma pilsētas vēsturiskais centrs” un tā aizsardzības zonā esošo ēku fasāžu atjaunošanai, Tukuma novada teritorijā valsts un vietējās nozīmes pieminekļu un to aizsardzības zonā esošo ēku fasāžu atjaunošanai.  Noteikumu mērķis ir nodrošināt Tukuma pilsētas vēsturiskā centra un Tukuma novada vēsturiskās apbūves saglabāšanu, veicinot arhitektoniski kvalitatīvas vides saglabāšanu, sabiedrības interesēs nodrošinot vēsturisko ēku izmantošanu, un pilsētvides sakārtošanu. |
| 3. Informācija par plānotā projekta ietekmi uz pašvaldības budžetu | Līdzfinansējums tiek piešķirts apstiprinātā pašvaldības budžeta ietvaros.  2016.gada pašvaldības budžetā saistošo noteikumu īstenošanai plānots pašvaldības līdzfinansējums 20 000.00 *euro* apmērā. |
| 4. Informācija par plānotā projekta ietekmi uz uzņēmējdarbības vidi pašvaldības teritorijā | Ietekmē pozitīvi, jo veicina vides sakārtošanu, pilsētas vēsturiskā centra vizuālā izskata uzlabojumus, kultūras pieminekļu saglabāšanu.  Saglabājot un atjaunojot kultūras pieminekļus, vienlaikus tiks uzlabota uzņēmējdarbības vide kopumā, kā arī būs pozitīvs iespaids uz tūrisma infrastruktūras un kultūras sfēras attīstību. |
| 5. Informācija par administratīvajām procedūrām | Saistošie noteikumi tiks nosūtīti atzinuma sniegšanai Vides  aizsardzības un reģionālās attīstības ministrijai.  Pēc pozitīva atzinuma saņemšanas tiks publicēti bezmaksas informatīvajā izdevumā „Tukuma Laiks” un pašvaldības tīmekļa vietnē www.tukums.lv. |
| 6. Informācija par konsultācijām ar privātpersonām | Pārrunas par šādu noteikumu nepieciešamību ir notikušas ar biedrību „Koka dizaina centrs”. |

Domes priekšsēdētājs Ē.Lukmans